 Dịka a sị na ịkpọ ngwere emeghn ihe o jiri bụrụ ịkpọ ngwere, ụmụaka ewere ya mere nri nudu mmiri na ọkọchị; aka akpàrala mmadụ atọ bụ ndị adịgboloja na-ebugharị onwe ha dịka ndị na-arụ nụlọ ọrụ Independent National Electoral Commission, bụ ụlọ ọrụ na-ahụ maka nhọpụta ọchịchị nala anyị.  Mmadụ atọ a, bụ ndị a kpọrọ aha ha dịka Folahan Kaiyewu, Akintunde Ibukun, na Azeez Kazeem bụ ndị a nwụchikọrọ ụbọchị Tuzdee site naka ndị uwe ojii na mpaghara Shomolu nke steeti Lagos, ma bụrụkwa ndị e kwùrù na ha na-agwa ndị mmadụ na ha na-ewe nọrụ, ma na-eresikwazị ha akwụkwọ adịgboloja e ji ewe nọrụ nụlọ ọrụ ahụ, bụ nke ha sì na ya wee na-akapụsị ụmụ mmadụ aka ha dị ọcha ego.Nnyocha e mere na-egosi na ndị omekome ahụ emeela ihe ahụ ihe dịka otu ọnwa ugbu tupuu aka wee kpàrà, nke ọka nọnụ ọgụ ndị mara na ya bụ ọnyà bụ ndị ụmụakwụkwọ na ndị ọzọ gụchaarala mahadum ma ha enweghị ọrụ, bụkwa ndị nupùtasịrị nigwè oge ha nụrụ ozi banyere nnwụchikọ ahụ a nwụchikọrọ ndị arụrụ ala ahụ, wee na-ekwu na ha resiri ha akwụkwọ iwè nọrụ ahụ nọnụ ego dị nagbata otu puku Naịra ruo puku Naịra abụọ na narị ise.Nokwu ya banyere nke ahụ, okwuputa okwu ndị uwe ojii na steeti ahụ, bụ maazị Chike Oti kọwara na a nwụchikọrọ ndị ahụ site na mkpesa e wètaara ha ụbọchị Tuzdee bànyere nke ahụ, site naka onyeisi ụlọ ọrụ INEC nokpuru ọchịchị Shomolu nke steeti Lagos, bụ oriakụ Akinwunmi S.O., bụ onye mere ka ha mara ebe ndị ahụ nọ arụ arụrụ ala ahụ.Ihe ndị e nwètasịrị naka ndị ahụ gụnyere akwụkwọ e ji éwè nọrụ INEC, nke dị narị ise na iri na otu, bụ nke ha ka ga-ere ere.Maazị Oti gara nihu mee ka a mara na a kpụpụla ndị ahụ ụlọ ikpe ma ka tụnyegodi ha nụlọ mkpọrọ, ebe e bùgharịrị ikpe ha ka ọ dị nabalị isii nke ọnwa Epùrè ahọ a. 